vajadust muuta kuursaal enam kättesaadavaks Haapsalu elanikele, täna on paljud kõrgete hindade tõttu kuursaali külastamisest loobunud. Käiakse küll üritustel, kuid lihtsalt oma perega või külalistega nii väga sööma enam ei minda. Kuid kelle jaoks me siis seda ikkagi peame, kas üksnes jõukatele linna külalistele.

Ühesõnaga - Haapsalu Kuursaalist saab Haapsalu Kutsehariduskeskuse maineprojekt ja nad annavad endale päris hästi aru, et nende ebaõnnestumise korral on kaalul ka linna maine. Kooli poolelt juhib seda projekti kooli majandusdirektor Guidu Ulejev, kes on olnud mõnda aega ka Risti vallavanem ning kooli tööle tuli ta Falck Lääne-Eesti regioonist.

Sellised olid meie kaalutlused otsuse tegemiseks ja et teil ülevaade veelgi parem oleks, lisan ka kooli visiooni ja äriplaani. Renti hakkavad nad linnale maksma 75 tuh krooni aastas, Sirje Ginteri rendikohustus lepingu järgi oli 10 000 krooni aastas.

Avalikkusele edastas linnavalitsus järgmise informatsiooni: 'Seoses Haapsalu Linnavalitsuse ja OÜ Ginterklubi vahel sõlmitud Haapsalu Kuursaali rendilepingu lõppemisega, otsustas Haapsalu Linnavalitsus sõlmida Haapsalu Kuursaali üürileping Haapsalu Kutsehariduskeskusega.

- 7. mail 2000 sõlmisid Haapsalu Linnavalitsus ja OÜ Ginterklubi lepingu Haapsalu Kuursaali hoone ja varade rendile andmiseks OÜ-le Ginterklubi. Kuursaal anti rendile seitsmeks aastaks.

Haapsalu Linnavalitsus otsustas korraldusega nr 871 korraldada kuursaali ja kõlakoja uue rentniku leidmiseks avatud konkursi eelläbirääkimiste teel. Aasta alguses pöördus Haapsalu Linnavalitsuse poole Haapsalu Kutsehariduskeskus, kes tegi ettepaneku kuursaali ja kõlakoja üürile võtmiseks kutsehariduse poolt. Linnavalitsus arutas kutsehariduskeskuse ettepanekut ja nende poolt esitatud visiooni. Jaanuari lõpus esitas kool linnale äriplaani viie aastases perspektiivis.

Haapsalu linnavalitsus olles kutsehariduskeskuse ettepanekuid kaalunud, leidis Kuursaali Haapsalu Kutsehariduskeskusele üürile andes toitlustuse, teeninduse kvaliteeti ja konkurentsivõimet linna teiste toitlustusasutuste suhtes paranevat ning kuursaali külastatavust suurenevat. Samuti saab kool enda käsutusse hea mainega suverestorani, mis annab võimaluse kutsehariduskeskuse tugevamatele õpilastele jääda suveks teenindajatena tööle Haapsallu. Lisaks aitab Kuursaal toitlustuskohana olulisel määral kaasa kutsehariduskeskuse toitlustuse ja teeninduse eriala õpetamise kvaliteedi parandamisele ja kooli õpilaste seas populaarsemaks muutmisele.

Kuna Kuursaali näol ei ole tegemist üksnes toitlustusasutusega, vaid sama tähtis on Kuursaalis pakutav kultuuri- ja ürituste programm, siis asjatundjate arvamuse kohaselt on võimalik kultuuriprogrammi kvaliteetselt korraldada, kui kutsehariduskeskus näeb kuursaali isikkooseisus ette nn kultuurijuhi koha, kes tegeleks programmi koostamisega, olles selle eelnevalt kooskõlastanud linnavalitsuse haridus- ja kultuuriosakonnaga. Kuna eelmiste aastate kuursaali tippüritused on korraldatud OÜ Ginterklubi poolt, on võimalik läbi rääkida ka OÜ-ga Ginterklubi nende ürituste edasiseks korraldamiseks Haapsalu Kuursaalis.

Haapsalu Linnavalitsuse 9. veebruari 2007 erakorralisel istungil tunnistati kehtetuks Haapsalu Linnavalitsuse 5.12.2006 korraldus nr 871 'Kuursaali ja kõlakoja üürikonkursi korraldamine ning korralduskomisjoni moodustamine' ning otsustas anda otsustuskorras Haapsalu Kuursaal